OpenLLM-France/wikimedia huggingface dataset:
# Timothy Abbott Conrad

Timothy Abbott Conrad (Trenton, New Jersey, 1803ko ekainaren 21-ibidem, 1877ko abuztuaren 9a) Ameriketako Estatu Batuetako geologo eta malakologo ospetsua izan zen. Conradek Alabamako Ipar-Amerikako beste lurraldetako Zenozoiko eta Mesozoikoko moluskoak ikertu zituen. Geologiaz oso interesatua ere, 1837tik 184 arte New Yorkeko Estatuko geologoa izan zen. 1838tik 1845ra Natural history Survey estatu berean argitaratzen aldizkariaren erredaktorea izan zen.

## Malakologiari buruzko lanak

* American marine Conchology 1831
* Fossil Shells of the Tertiary Formations of te United States 1832
* A monography of the family Unionidae of the United State (12 ataletan, 1835-59)
* Paleontology of the State of New York 1838-40
* Paleontology of the Pacific railroad Survey in California 1854
* Paleontology of the Mexican Boundary Survey 1854

## Erreferentziak

* ↑ Enciclopedia Universal Ilustrada Espasa-Calpe, 14. liburuki, 1345 or.

## Kanpo loturak

* (Ingelesez):"Conrad%2C%20Timothy%20Abbott"%20OR%20subject%3A"Conrad%2C%20Timothy%20A%2E"%20OR%20subject%3A"Conrad%2C%20T%2E%20A%2E"%20OR%20subject%3A"Timothy%20Abbott%20Conrad"%20OR%20subject%3A"Timothy%20A%2E%20Conrad"%20OR%20subject%3A"T%2E%20A%2E%20Conrad"%20OR%20subject%3A"Conrad%2C%20Timothy"%20OR%20subject%3A"Timothy%20Conrad"%20OR%20creator%3A"Timothy%20Abbott%20Conrad"%20OR%20creator%3A"Timothy%20A%2E%20Conrad"%20OR%20creator%3A"T%2E%20A%2E%20Conrad"%20OR%20creator%3A"T%2E%20Abbott%20Conrad"%20OR%20creator%3A"Conrad%2C%20Timothy%20Abbott"%20OR%20creator%3A"Conrad%2C%20Timothy%20A%2E"%20OR%20creator%3A"Conrad%2C%20T%2E%20A%2E"%20OR%20creator%3A"Conrad%2C%20T%2E%20Abbott"%20OR%20creator%3A"Timothy%20Conrad"%20OR%20creator%3A"Conrad%2C%20Timothy"%20OR%20title%3A"Timothy%20Abbott%20Conrad"%20OR%20title%3A"Timothy%20A%2E%20Conrad"%20OR%20title%3A"T%2E%20A%2E%20Conrad"%20OR%20title%3A"Timothy%20Conrad"%20OR%20description%3A"Timothy%20Abbott%20Conrad"%20OR%20description%3A"Timothy%20A%2E%20Conrad"%20OR%20description%3A"T%2E%20A%2E%20Conrad"%20OR%20description%3A"Conrad%2C%20Timothy%20Abbott"%20OR%20description%3A"Conrad%2C%20Timothy%20A%2E"%20OR%20description%3A"Timothy%20Conrad"%20OR%20description%3A"Conrad%2C%20Timothy"%29%20OR%20%28"1803-1877"%20AND%20Conrad%29%29%20AND%20%28-mediatype:software%29 Timothy Abbott Conraden lanak.
* Datuak: Q2623589
* Multimedia: Timothy Abbott Conrad / Q2623589
* Espezieak: Timothy Abbott Conrad
# Timothey N'Guessan

Timothey Germain Joseph N'Guessan, (Massy, Frantzia, 1992ko irailaren 18a), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu zuen, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; Tokion, Danimarkako taldearen (zilarrezko domina) eta Espainiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Luc Abalo, Hugo Descat, Ludovic Fabregas, Yann Genty, Vincent Gérard, Michaël Guigou, Luka Karabatic, Nikola Karabatić, Romain Lagarde, Kentin Mahé, Dika Mem, Timothey N'Guessan, Valentin Porte, Nedim Remili, Melvyn Richardson eta Nicolas Tournatek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, gizonezkoa. |
| 2020 | Tokio Japonia | 01 ! | Eskubaloia, gizonezkoa. |

## Erreferentziak

* ↑ «Timothey N'Guessan» olympedia.org (Ingelesez)
* ↑ "Timothey N'Guessan" olympics.com (Gaztelaniaz)

## Kanpo estekak

* Datuak: Q2912940
* Multimedia: Timothey N'Guessan / Q2912940
# Timorko itsasoa

Timorko itsasoa (indonesieraz: Laut Timor; portugesez: Mar de Timor) Indiako ozeanoaren beso bat da, Indonesia eta Ekialdeko Timor eta Australiako Iparraldeko Lurraldearen artean dagoena. Ekialdean duen Arafura itsasoa Ozeano Barearen zati da. 480 kilometroko zabalera du eta 610.000 kilometro koadroko eremua. Lekurik sakonena Timorko sakongunea da, 3.300 metro barna. Gehiena, ordea, ez da horren sakona (406 metro batez beste).
Australiako iparraldean, itsasoak bi golko ditu: Jose Bonaparte golkoa eta Van Diemen golkoa. Australiako Darwin da itsasertzeko hiri handi bakarra da.

## Erreferentziak

* ↑ Euskaltzaindia. (2012-03-30). 168. araua: Ozeaniako toponimia. .
* ↑ Timor Sea. global.britannica.com (Noiz kontsultatua: 2016-09-06).

## Kanpo estekak

* Datuak: Q131418
* Multimedia: Timor Sea / Q131418
# Timothy Dalton

Timothy Dalton (Colwyn Bay, Conwy, 1946ko martxoaren 21a - ) Galesen jaiotako aktore ingelesa da. Zinema arloan, James Bond pertsonaia ezagunarena eginez nabarmendu izan da 1987tik 1994rako tartean, Roger Mooreren lekua hartuz. 1995ean, Pierce Brosnanek ordezkatu zuen zeregin horretan.

## Filmografia hautatua

* The Lion in Winter (1968)
* Cromwell (1970)
* Flash Gordon (1980)
* The Living Daylights (1987)
* Licence to Kill (1989)
* The Rocketeer (1991)
* Hot Fuzz (2007)
* The Tourist (2010)

## Ikus, gainera

* Galestar ezagunen zerrenda
* Datuak: Q41233
* Multimedia: Timothy Dalton / Q41233
# Tongako zaldi

Tongako zaldia Polinesiako Tongako bertako zaldi arraza bat da. Bere tamaina zein gainontzeko ezaugarriengatik Tongako zaldia ponien sailkapen taldean kokatzen da.
Tongan dagoen bertako zaldi arraza bakarra da. Ustez Australiatik zein Zeelanda berritik ekarri zituzten abere hauen arbasoak. Bereziki Nuku'alofan , Haʻapain eta Vavaʻun aurkitu daitezke gaur egun. Zama aberetzat zein lor-zalditzat erabiltzen da.

## Arrazaren historia

Zaldi hauek Australiatik eta Zelanda Berritik inportatutakoak izan ziren bere garaian. Edozein moduan oso informazio gutxi dago abere hauen jatorriari buruz. Thomas West-en arabera (1850eko hamarkadaren amaieran), misiolariek urte batzuk lehenago desagertutako zaldia berriro sartu zuten Tongan, James Cook kapitainak ekarritako jatorrizko abere saldoa desagertu egin zelako.

## Erreferentziak

* ↑ (Ingelesez) Daly, Martin. (2003). «How valuable a Horse would be here. The introduction of the horse to Tonga» The journal of Pacific History 38: 269-274..

## Kanpo estekak

* Datuak: Q23021675
* Multimedia: Horses of Tonga / Q23021675
# Tongass Baso Nazionala

Tongass Baso Nazionala, ingelesez: Tongass National Forest, AEBetako Alaskako hego-ekialdean dagoen baso bat da.
AEBetako Baso Nazionalen sareko basorik handiena da, denera 68.000 kilometro karratuko azalera du.
* Datuak: Q1502633
* Multimedia: Tongass National Forest / Q1502633
# Tongako emakumezkoen errugbi selekzioa

Tongako emakumezkoen errugbi selekzioa (tongeraz: timi feohi ʻakapulu fakafonua fefine ʻa Tonga) Tongaren ordezkaria da errugbi partida ofizialetan. 2006an jokatu zuen bere lehenbiziko partida, eta 2018tik Ozeaniako Errugbi Kopan parte hartzen du.

## Kanpo estekak

* Webgune ofiziala, trfu.to
* Datuak: Q16259605
# Tongariro Parke Nazionala

Tongariro Parke Nazionala (ingelesez Tongariro National Park) Zeelanda Berriko Ipar uhartearen erdialdean dagoen parke nazional bat da, Ruapehu barrutian.
1887an sortua izan zen, hortaz Zeelanda Berriko parke nazional zaharrena da. Denera 795,98 km²-ko hedadura du. 1990ean Gizateriaren Ondarea izendatua dago.
Egin daitezkeen ibilaldien artean Tongariro mendi-zeharkaldia da ezagunena.

## Irugitegia

* Tawahai ur-jauzia.
* Ruapehu eta Ngauruhoe mendien ikuspegia Rangipo basamortutik ikusita.
* Ngauruhoe mendia.

## Kanpo estekak

* Webgune ofiziala (Ingelesez)
* Datuak: Q202845
* Multimedia: Tongariro National Park / Q202845
# Tongariro mendi-zeharkaldia

Tongariro Alpine Crossing, Tongariro Parke Nazionalean, Zeelanda Berriko zeharkaldi bat da, eta herrialdeko eguneko txango ezagunenen artean dago. Tongariro Parke Nazionala Munduko Ondarea da bi esparrutan: natura eta kultura aldetik duen garrantziagatik.
Zeharkaldia Mount Tongariro sumendi aktiboko lur bolkanikotik igarotzen da, Mount Ngauruhoe mendiaren ekialdeko oinarritik pasaz.
Zeharkaldiaren luzera guztira 19,4 kilometrokoa da.

## Ibilbidearen xehetasunak

| Puntua | Distantzia | Denbora | Altuera | Koordenatuak |
| Mangatepopo aparkalekua | 0.0 km (0.0 mi) | 00:00 | 1,120 m (3,670 ft) | 39°08′40″S 175°34′52″E﻿ / ﻿39.144486°S 175.58106°E﻿ / -39.144486; 175.58106 |
| Mangatepopo Hut | 1.5 km (0.9 mi) | 0h 25 min | 1,190 m (3,900 ft) | 39°08′41″S 175°35′48″E﻿ / ﻿39.144673°S 175.596638°E﻿ / -39.144673; 175.596638 |
| Soda Springs | | 1 h 30 min | 1,350 m (4,430 ft) | 39°08′24″S 175°37′29″E﻿ / ﻿39.140051°S 175.624619°E﻿ / -39.140051; 175.624619 |
| South Crater | 6.4 km (4.0 mi) | 2:30 | 1,650 m (5,410 ft) | 39°08′35″S 175°38′04″E﻿ / ﻿39.14309°S 175.63450°E﻿ / -39.14309; 175.63450 |
| Red Crater | | 3:30 | 1,886 m (6,188 ft) | 39°08′08″S 175°39′01″E﻿ / ﻿39.13563°S 175.65034°E﻿ / -39.13563; 175.65034 |
| Esmerald lakuak | 9.0 km (5.6 mi) | 3:50 | 1,695 m (5,561 ft) | 39°07′58″S 175°39′23″E﻿ / ﻿39.132657°S 175.656277°E﻿ / -39.132657; 175.656277 |
| Ketetahi Hut | | 5:15 | 1,450 m (4,760 ft) | 39°06′29″S 175°39′11″E﻿ / ﻿39.107921°S 175.652976°E﻿ / -39.107921; 175.652976 |
| Ketetahi aparkalekua | 19.4 km (12.1 mi) | 7:00 | 760 m (2,490 ft) | 39°04′25″S 175°39′50″E﻿ / ﻿39.073669°S 175.6638°E﻿ / -39.073669; 175.6638 |

## Erreferentziak

* ↑ DuFresne, J. (2006). Tramping in New Zealand. page 84. Lonely Planet Publications Pty Ltd.
* ↑ Department of Conservation (2008). Tongariro Alpine Crossing Fact Sheet [brochure]. Department of Conservation, Ruapehu Area Office.
* ↑ «Crossing's new name will give trampers more clues about terrain» New Zealand Herald 2007-10-29.
* ↑ tvnz.co.nz: Tongariro ready to be crossed again

## Kanpo estekak

* Datuak: Q2441670
* Multimedia: Tongariro Alpine Crossing / Q2441670
# Tonganoxie (Kansas)

Tonganoxie Kansasko hiri bat da. Leavenworth konderrian kokatua dago. 2010ean 4.996 biztanle zituen, 9,48 kilometro koadrotan banatuta.

## Ikus, gainera

* Leavenworth konderria

## Kanpo estekak

* Datuak: Q2901314
* Multimedia: Tonganoxie, Kansas / Q2901314
# Tongatapu

Tongatapu Ozeano Bareko uhartea da, Tonga uhartedi-estatuko handiena. 260 kilometro koadroko eremua hartzen du, eta 2021ean 74.454 biztanle zituen, herrialde osoko biztanleriaren % 70. Bertan dago Nuku'alofa, Tongako hiriburua eta erregearen bizilekua.

## Klima

Tongatapuko klima ekuatoriala da, Af Köppen sailkapenaren arabera.
Datu klimatikoak (Nukuʻalofa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 32 | 32 | 31 | 30 | 30 | 28 | 28 | 28 | 28 | 29 | 30 | 31 | 32 |
| Batez besteko tenperatura maximoa (°C) | 29.4 | 29.9 | 29.6 | 28.5 | 26.8 | 25.8 | 24.9 | 24.8 | 25.3 | 26.4 | 27.6 | 28.7 | 27.3 |
| Batez besteko tenperatura (ºC) | 26.4 | 26.8 | 26.6 | 25.3 | 23.6 | 22.7 | 21.5 | 21.5 | 22.0 | 23.1 | 24.4 | 25.6 | 24.1 |
| Batez besteko tenperatura minimoa (°C) | 23.4 | 23.7 | 23.6 | 22.1 | 20.3 | 19.5 | 18.1 | 18.2 | 18.6 | 19.7 | 21.1 | 22.5 | 20.9 |
| Erregistraturiko tenperatura minimoa (°C) | 16 | 17 | 15 | 15 | 13 | 11 | 10 | 11 | 11 | 12 | 13 | 16 | 10 |
| Euria (mm) | 174 | 210 | 206 | 165 | 111 | 95 | 95 | 117 | 122 | 128 | 123 | 175 | 1721 |
| Euri egunak (≥ 1 mm) | 17 | 19 | 19 | 17 | 15 | 14 | 15 | 13 | 13 | 11 | 12 | 15 | 180 |
| Hezetasuna (%) | 77 | 78 | 79 | 76 | 78 | 77 | 75 | 75 | 74 | 74 | 73 | 75 | 76 |
| Iturria: Weatherbase ||||||||||||||

## Erreferentziak

* ↑ Tonga. citypopulation.de (Noiz kontsultatua: 2022-10-11).
* ↑ Nuku'alofa Climate Info. Weatherbase (Noiz kontsultatua: 2022-10-12).

## Kanpo estekak

* Datuak: Q620452
* Multimedia: Tongatapu Islands / Q620452
# Tongako errugbi selekzioa

    Artikulu hau Tongako gizonezkoen selekzioari buruzkoa da; emakumeen selekzioa gaitzat duena beste hau da: «Tongako emakumezkoen errugbi selekzioa»
Tongako errugbi selekzioa (tongeraz: timi feohi ʻakapulu fakafonua ʻa Tonga) Tongaren ordezkaria da errugbi partida ofizialetan. Herrialde txikia izan arren, selekzioa 9 aldiz sailkatu da Munduko Errugbi Kopa jokatzeko. Samoako, Fijiko eta Zeelanda Berriko selekzioek bezala, guda dantza bat egiten du partiden aurretik: Sipi Tau.

## Historia

Misiolariek eta marinelek eraman zuten errugbia Tongara, XX. mendearen hasieran. Harrezkero, oso zabalpen handia izan du uhartedian, eta kirol nazional bilakatu da. Izan ere, herrialde txiroa da, eta errugbia gazte askoren itxaropena da: Zeelanda Berriko ikastetxe on batera joan ahal izatea eta, agian, All Blacksekin jokatzea. Selekzioaren estatistika ere argigarria da: Tongak 103.000 biztanle ditu bakarrik, baina hango errugbi selekzioa bederatzi aldiz sailkatu da Munduko Koparako.
Tongako selekzioaren iraganean partida handiak ageri dira, balentriak. 2011ko Munduko Kopan 19-14 irabazi zuten Frantziaren aurka, eta 2007koan, Hegoafrikari irabazteko zorian egon ziren, baina azkenean 30-25 eman zuten amore. 2016an, Donostiako Anoeta estadioan jokatutako Elkano Kopa irabazi zuen, Estatu Batuetako selekzioa 20-17 garaiturik.

## Palmaresa
### Ozeano Bareko Nazioen Errugbi Kopa

Honako hauek dira Ozeano Bareko Nazioen Errugbi Kopan lorturiko emaitzak:
* Txapelduna (0)
* Txapeldunordea (3): 2011, 2017, 2018
* Hirugarrena (5): 2012, 2013, 2014, 2015, 2016
* Ozeano Bareko Hiru Nazioak (3): 1984, 1990, 1994

### Elkano Kopa

2016ko Elkano Kopa irabazi zuen.
| Urtea | Irabazlea | Emaitza | Galtzailea |
| 2016 | Tonga | 20-17 | Estatu Batuak |

## Erreferentziak

* 1 2 3 Magro Eizmendi, Imanol. Baloia besapean jaiotakoak. Berria, 2016ko azaroak 19, CC BY-SA 4.0, berria.eus (Noiz kontsultatua: 2022-10-16).
* ↑ Tongak 20-17 irabazi die AEBei. Berria, 2016ko azaroak 20, CC BY-SA 4.0, berria.eus (Noiz kontsultatua: 2022-10-16).

## Kanpo estekak

* Datuak: Q1134659
* Multimedia: Tonga national rugby union team / Q1134659
# Tongako itsas hobia

Tongako itsas hobia Ozeano Barean dagoen itsas hobi bat da, tokirik sakonenean 10.882 metroko sakoneraraino iristen dena. Kermadec-Tonga Subdukzio gunearen iparraldeko muturrean dago. Subdukzio gune aktiboa da, non Pazifikoko plaka Tongako plakaren eta Indoaustraliako plakaren azpian subduzitzen den. Tongako itsas hobia iparraldetik ipar-ekialderantz hedatzen da, Kermadec uharteetatik Zeelanda Berriko Ipar uharteraino. Itsas hobiak Tongako plakaren iparraldean mendebalderantz egiten du, eta ertz transformanteko gune bihurtzen da.
Itsas hobi hartan daude Apollo 13 huts egindako misioaren isotopo erradioaktiboen sorgailu termoelektrikoaren azken hondarrak.

## Kanpo estekak

* Datuak: Q119294
* Multimedia: Tonga Trench / Q119294
# Tourville (Quebec)

Tourville Quebeceko udalerri bat da, Kanadan. Chaudière-Appalaches eskualdean kokatuta dago, eta horren barruan dagoen L'Islet konderriko eskualde-udalerria da. 2011ko zentsoaren arabera 633 biztanle zituen 167.46 kilometro koadroko azaleran.

## Kanpo estekak

* Datuak: Q3535575
* Multimedia: Tourville, Quebec / Q3535575
# Thyra Danebod

Thyra Danebod Danimarkako erregina ezkontide bat izan zen X. mendean. Gorm Zaharraren emaztea eta Harald Bluetoothen ama izan zen.
Bere izena, Jellingeko Harriek adierazten dute. Izena, harri txikiko azken bi hitzek iradokitzen dute: "Danmarks bod". Dena dela, ez dago ziurtatzerik hitz hauek Thyrari edo Gormi erreferentzia egiten zioten.
Gorm Thyra baino lehenago hil zela argi dago, baina Thyra noiz hil zen ez dago ziurtatzerik. X. mendearen hasieran jaioko zen. Jellingen lurperatua izan zen, bere senar Gormekin batera.

## Elezaharrak

* Elezahar batek dioenez, Thyrak, Gormekin ezkondu aurretik, honek etxe berri bat eraiki zezala, bertan neguko lehen hiru gauetan lo egin zezala eta izandako ametsak konta ziezazkiola eskatu zuen. Ametsak, beranduago kontatuak izango ziren, ezkontza egunean, eta faraoiak izan zituenaren oso antzekoak ziren, Josek Genesisean interpretatu zituen bezala.
* Herriak, Thyraren alaba iratxoek harrapatua eta urruneko iparraldeko erresuma batetara eramana izan zela dio, Halogaland eta Bjarmaland baino urrunago.
* Datuak: Q242395
* Multimedia: Thyra Danebod / Q242395
# Thyreus elegans

Thyreus elegans erle espezie bat da, Thyreus generoan eta Apidae familian.

## Erreferentziak

* ↑ «Thyreus elegans» Encylopedia of Life.

## Kanpo estekak

* Datuak: Q2368882
* Espezieak: Thyreus elegans
# Thyreus ceylonicus

Thyreus ceylonicus erle espezie bat da, Thyreus generoan eta Apidae familian.

## Erreferentziak

* ↑ «Thyreus ceylonicus» Encylopedia of Life.

## Kanpo estekak

* Datuak: Q922168
# Thyreus caeruleopunctatus

Thyreus caeruleopunctatus erle espezie bat da, Thyreus generoan eta Apidae familian.

## Erreferentziak

* ↑ «Thyreus caeruleopunctatus» Encylopedia of Life.

## Kanpo estekak

* Datuak: Q2183715
* Multimedia: Thyreus caeruleopunctatus / Q2183715
# Thynedale (Virginia)

Thynedale Ameriketako Estatu Batuetako erroldak esleitutako leku bat da. Mecklenburg konderrian dago, Virginia estatuan. 152 biztanle ditu, 1,915065 kilometro koadroko azaleran banatuta.

## Ikus, gainera

* Mecklenburg konderria

## Kanpo estekak

* Datuak: Q6146311
# The First Great Train Robbery

The First Great Train Robbery (euskaraz Lehenbiziko Tren Lapurreta Handia) 1979ko Michael Crichton estatubatuar idazle, ekoizle, gidoigile eta zinema zuzendariaren filma bat da. Michael Crichton idazlearen The Great Train Robbery eleberrian oinarritua dago. Bertan, Sean Connery, Donald Sutherland eta Lesley-Anne Down aktoreek antzeztu zuten.

## Argumentua

XIX. mendearen erdialde Britainia Handia. Edward Pierce (Sean Connery) lapur trebeak beste bi lankide 25.000 libera urreren lapurreta egiteko konbentzitu ditu (Donald Sutherland eta Lesley-Anne Down). Halere, dirusari horretara hurbildu aurretik, kriminal-taldeak lau pertsona ezberdinek dituzten lau giltza bereganatu beharko ditu, giltza hauek urrea dagoen tren batetako kutxa irekitzen dutelarik.

## Aktoreak

* Sean Connery: Edward Pierce
* Donald Sutherland: Agar
* Lesley-Anne Down: Miriam
* Alan Webb: Trent
* Malcolm Terris: Henry Fowler
* Robert Lang: Sharp
* Michael Elphick: Burgess
* Wayne Sleep: Clean Willy
* Pamela Salem: Emily Trent
* Gabrielle Lloyd: Elizabeth Trent
* George Downing: Barlow
* James Cossins: Harranby

## Kanpo estekak

* The First Great Train Robbery filmaren IMDBko fitxa irakurgai (Ingelesez)
* Datuak: Q546471
# The Final Countdown (filma)

    Artikulu hau 1980ko filmari buruzkoa da; beste esanahietarako, ikus «The Final Countdown (abestia)».
The Final Countdown (euskaraz Amaierako Atzera Kontua) 1980ko Don Taylor estatubatuar zinema zuzendariaren zientzia-fikziozko filma bat da. Kirk Douglas, Martin Sheen, Katharine Ross, James Farentino, Ron O'Neal eta Charles Durning aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1980. urtea. USS Nimitz hegazkinontzia ohiko ibilbidea burutzeko Hawaiiko itsas-basetik atera da. Handik denbora gutxira, itxura bereziko trumoi-ekaitz batean sartuko dira (berez denboran barna bidaiatzeko zizare-zuloa). Behin ekaitz bitxi horretatik atera ostean, ontziko Yelland kapitaina (Kirk Douglas) eta bere eskifaia 1941eko abenduaren 6an daudela jabetuko dira, hain zuzen ere Pearl Harboreko erasoaren aurreko eguna. Orduan, kapitainari zalantza bat sortuko zaio (aitonaren paradoxa delakoa), Pearl Harboreko erasoan duten 1980eko armamentu eta hegazkin modernoekin japoniar hegazkinei eraso egitea eta AEBak Bigarren Mundu Gerran ez sartzea ahalbideratuz historiaren norabidea aldatzea edota gauzak bere hartan lagatzea.

## Aktoreak

* Kirk Douglas: Matthew Yelland kapitaina
* Martin Sheen: Warren Lasky
* Katharine Ross: Laurel Scott
* James Farentino:Richard T. Owens komdandantea / Richard Tideman
* Ron O'Neal: Dan Thurman komodoroa
* Charles Durning: Samuel Chapman senataria
* Victor Mohica: Laino Beltz
* James Coleman (kredituetan James C. Lawrence): Perry tenientea
* Soon-Tek Oh (kredituetan Soon-Teck Oh): Simura
* Joe Lowry: Damon komodoroa
* Alvin Ing: Kajima tenientea
* Mark Thomas: Kullman marine kaporala
* Harold Bergman: kanpailaria
* Dan Fitzgerald: Navy doktorea
* Lloyd Kaufman: Kaufman teniente komodoroa

## Kanpo estekak

* The Final Countdown filmaren IMDBko fitxa irakurgai (Ingelesez)
* Datuak: Q503033
* Multimedia: The Final Countdown (film, 1980) / Q503033
# The Final Destination

The Final Destination edo Final Destination 4, (euskaraz Azken Helmuga edo Azken Helmuga 4), 2009ko David R. Ellis estatubatuarrak zuzendutako beldurrezko film bat da. Bobby Campo, Shantel VanSanten eta Mykelti Williamson aktoreek antzeztu zuten.
Final Destination (2000) eta Final Destination 2 (2003) eta Final Destination 3 (2006) aurrekariak eta Final Destination 5 (2011) jarraipena dauzka.

## Argumentua

Oharra: Atal honek istorio osoa edo amaiera argitzen du.
Hegoaldeko Estatu Batuak, Nick O’Bannon (Bobby Campo) eta bere lagunak NASCAR txapelketako auto lasterketa bat ikustera joan dira. Bertan, ikusleentzako ondorio izugarriak dakartzan istripu beldurgarri bat gertatuko da. Nickek gertatzera doanaren aurreiragarpen bat izan duela jabetuko da, eta beste hamabi pertsonekin batera lasterketa gertatzen ari den estadiotik atera eta hondamenditik ihes egitea lortuko dute. Jada Heriotzarengandik ihes egin dutela sinetsirik, taldeak bere eguneroko bizitzarekin jarraituko dute, baina Nick, Lori (Shantel VanSanten) eta beren lagunentzako guzti hau hasiera besterik ez da izango, Heriotzak ez baiditu gauzak bertan behera uzten, eta bizirik atera direnak bereganatzeko modu basatian itzuliko da.

## Aktoreak

* Bobby Campo: Nick O'Bannon
* Shantel VanSanten: Lori Milligan
* Nick Zano: Hunt Wynorski
* Haley Webb: Janet Cunningham
* Mykelti Williamson: George Lanter
* Krista Allen: Samantha Lane
* Andrew Fiscella: Andy Kewzer
* Justin Welborn: Carter Daniels
* Stephanie Honoré: Nadia Monroy
* Lara Grice: Cynthia Daniels
* Jackson Walker: Jonathan Groves
* Phil Austin: Edward Lane
* William Aguillard: Daniel Lane
* Brendan Aguillard: Ryan Lane
* Tina Parker: Cheyenne
* Cecile Monteyne: Dee Dee

## Kanpo estekak

* IMDBko fitxa irakurgai (Ingelesez)
* Datuak: Q858976
* Multimedia: The Final Destination / Q858976
# The Firm (1993ko filma)

The Firm (euskaraz Estalkia) 1993ko Sydney Pollack estatubatuar zinema zuzendariaren thriller filma bat da. John Grisham idazlearen izenburu berdineko The Firm eleberrian oianrritua dago. Tom Cruise, Jeanne Tripplehorn, Gene Hackman, Ed Harris, Holly Hunter, Hal Holbrook eta David Strathairn aktoreek antzeztu zuten.
Oscar Sarietarako 2 izendapen jaso zituen, Emakumezko bigarren aktore onenaren Oscar Saria (Holly Hunter) eta Egokitutako gidoi onenaren Oscar Saria (Dave Grusin), nahiz eta bietako bat bera ere irabazi ez izan. Halere, Holly Hunter aktoreak urte hartan bertan The Piano filman burututako antzezpenarengatik Emakumezko aktore onenaren Oscar Saria irabazi zuen.

## Argumentua

Oharra: Atal honek istorio osoa edo amaiera argitzen du.
Mitch McDeere (Tom Cruise) Harvard Unibertsitatean Zuzenbide ikasketak arrakasta handiz amaitu berri dituen abokatu hasiberria da, ondorioz sona handiko abokatu talde batek kontratatu du. Mitch eta Abigail "Abby" McDeere (Jeanne Tripplehorn) emaztea Memphis hirira lekualdatu eta abokatu taldeak senar-emazte gazteei etxebizitza, autoa eta bizitzeko beharrezkoa duten oro eskeiniko die. Denbora igaro hala, McDeere abokatu talde horrek legez kanpoko eragiketak gauzatzen ari dela jabetuko da. Heuren jokaerarekin desadostasuna agertzean, bere nagusien konfidantza galduko du, Mitch nola edo hala ixilarazten saiatuko direlarik.

## Aktoreak

* Tom Cruise - Mitch McDeere
* Jeanne Tripplehorn - Abigail "Abby" McDeere
* Gene Hackman - Avery Tolar
* Ed Harris - Wayne Terrance
* Holly Hunter - Tammy Hemphill
* Hal Holbrook - Oliver Lambert
* David Strathairn - Ray McDeere
* Terry Kinney - Lamar Quin
* Wilford Brimley - Bill Devasher
* Sullivan Walker - Barry Abanks
* Gary Busey - Eddie Lomax
* Paul Sorvino - Tommie Morolto

## Kanpo estekak

* The Firm filmaren IMDBko fitxa irakurgai (Ingelesez)
* Datuak: Q821692